РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  44

от заседание на Комисия ”Професионална квалификация, информационни технологии и статистика” на ВСС,
проведено на 24.11.2015 г.

Днес, 24.11.2015 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова
	           ЧЛЕНОВЕ:	Елка Атанасова - отсъства
	Юлия Ковачева 
	Галина Карагьозова 
	Даниела Костова 
	Михаил Кожарев 

На заседанието присъстваха експертните сътрудници към комисията: Валери Михайлов - директор дирекция „ИТСС”; Мирослава Чирпъкова – началник отдел „ИООСВ“, Румен Митев – началник отдел „Статистически анализ и обработка на данни“ дирекция „ИТСС“ - АВСС, Румяна Тодорова - ст. експерт- статистически анализ дирекция „ИТСС” – АВСС, Юлиана Стойнева– мл. експерт юрисконсулт в отдел „ЮСДКВСС“ към дирекция „Правна“.

1.ОТНОСНО: Писмо от Министерство на правосъдието относно определяне на участници в програма за срещи на мисията от Европейската комисия по Механизма за сътрудничество и оценка.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
		Р Е Ш И:

1.1 ОПРЕДЕЛЯ г-жа Мария Кузманова – зам. председател на КПКИТС и член на ВСС и г-жа Елка Атанасова член на ВСС за участие в срещи на мисията от Европейската комисия по Механизма за сътрудничество и оценка в периода 02 – 04 декември.

2.ОТНОСНО: Участие с проектни предложения в Процедура BG05SFOP001-3.001 за директно предоставяне на безвъзмездна финансова помощ по Оперативна програма „Добро управление“.

  Комисия “Професионална квалификация, информационни технологии и статистика“ на ВСС предлага на Висшия съдебен съвет да приеме следното решение:

ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

2.1. Да участва като бенефициент с проектни предложения в Процедура BG05SFOP001-3.001 за директно предоставяне на безвъзмездна финансова помощ по Оперативна програма „Добро управление“.
2.2. ВЪЗЛАГА на Комисия „Професионална квалификация, информационни технологии и статистика“ да подготви проектно предложение по Стратегическа цел №4, мярка 4.1.Б. - Изграждане на Единна информационна система на съдилищата (ЕИСС) и обучение на магистрати и служители за опериране със системата, съгласно „Пътна карта за изпълнение на Стратегия за въвеждане на електронно управление и електронно правосъдие в сектор „Правосъдие“ 2014 г. – 2020 г.“. 
2.3. ВЪЗЛАГА на работната група, създадена с решение по протокол №57 от 19.11.2015 г., т.75, да направи предложение относно участието на ВСС по останалите мерки в Пътната карта.

 Предложението да се внесе като редовна точка от дневния ред за  заседанието на ВСС на 03.12.2015 г.

3.ОТНОСНО: Писмо от Главния секретар на ВСС относно получено предложение от „De facto legal“ за сътрудничество с ВСС, с цел популяризиране дейността на съвета, включително и дейността на комисиите на ВСС.
Приложение: Извлечение от протокол №51/18.11.2015 г. от заседанието на КБФ.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

3.1. Нецелесъобразно е сключване на граждански договор с цел популяризиране на работата на ВСС.   

4.ОТНОСНО: Писмо от Съюза на юристите в България  с предложение за провеждане на конференция  на тема „Професията магистрат“ през януари 2016 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

4.1. ПОДКРЕПЯ предложението за провеждане на конференция  на тема „Професията магистрат“ през януари 2016 г.
4.2. ИЗПРАЩА решението на Комисия по предложения и атестиране на ВСС, за становище.
4.3. ИЗПРАЩА решението по т.4.1 на комисия „Бюджет и финанси“ на ВСС, по компетентност.

5.ОТНОСНО: Писмо от и.ф. председател на Окръжен съд гр. Благоевград относно въпроси, свързани с номерацията на делата на I-ва и II-ра инстанция, в Централизираната система за разпределение на делата.

Повдигнатият в писмото въпрос трябва да бъде решен до началото на 2016 г., с оглед прилагането на еднаква практика в съдилищата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

5.1. ПРЕПРАЩА на „Комисия по правни въпроси“ писмото от и.ф. председател на Окръжен съд гр. Благоевград относно въпроси, свързани с номерацията на делата на I-ва и II-ра инстанция, съгласно Централизираната система за разпределение на делата, за спешно становище.
5.2. ПРЕПРАЩА на работната група за изменение на  Правилника за администрацията в съдилищата.

6.ОТНОСНО: Искане от председателя на Административен съд гр. Варна за осигуряване на средства за закупуване на мултимедиен проектор и екран.

След проведените обсъждания, касаещи комуникационната стратегия на съдебната власт и с оглед бюджетните реалности

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

6.1. Отлага разглеждането на искането от председателя на Административен съд гр. Варна.
6.2. Да се внесе на заседание на ВСС проект на решение:

  Комисия “Професионална квалификация, информационни технологии и статистика“ на ВСС предлага на Висшия съдебен съвет да приеме следното решение:

ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

1. Изпълнението на Комуникационната стратегия на съдебната власт 2014-2020, по отношение на „Минималните стандарти за оборудване на пресофис и необходими информационни масиви в съдебната власт“ следва да бъде в рамките на утвърдения  бюджет  на органите на съдебната власт. При финансов недостиг, средствата могат да бъдат осигурявани от ВСС, съобразно възможностите по бюджета на съдебната власт.

Предложението да се внесе като редовна точка от дневния ред за  заседанието на ВСС на 03.12.2015 г.

7.ОТНОСНО: Предоставяне на информация и доказателствени материали за защита на интелектуалната собственост в България през 2015 г., поредната трета година на включване на страната ни в „Watch List“ (Списък за наблюдение) на правителството на САЩ, съгласно прегледа по Раздел „Специален 301“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

7.1. ВЪЗЛАГА на Р. Митев – началник отдел „Статистически анализ и обработка на данни“ дирекция „ИТСС“ - АВСС да предостави обобщена информация за 2014 г. и първото шестмесечие на 2015 г.

8.ОТНОСНО: Миграция на данни от деловодните системи в Единен  портал на електронното правосъдие.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

8.1. В изпълнение на решение на ВСС по протокол №57/19.11.2015 г. д.т. 73 да се изпрати писмо до Министерство на правосъдието за организиране на среща със заместник министъра на транспорта и информационните технологии - принципал на „Информационно обслужване“ във връзка с осигуряване на възможност за миграция на данни от деловодните системи в Единен  портал на електронното правосъдие и интегриране на модула за електронно призоваване. 

9.ОТНОСНО: Представяне на Единен  портал на електронното правосъдие, разработен по проект „Електронно правосъдие – проучване и изграждане на единна комуникационна и информационна инфраструктура и единен портал на съдебната власт“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

9.1. Да се организира представяне на проект „Електронно правосъдие – проучване и изграждане на единна комуникационна и информационна инфраструктура и единен портал на съдебната власт“ със съдействието на дирекция  „Публична комуникация и протокол“ на 15.12.2015 г. от 10.30 ч.

ПРЕДСЕДАТЕЛ
НА КОМИСИЯТА: /п/
		РУМЕН ГЕОРГИЕВ